kardosdrur/scandi-wiki huggingface dataset:
Jakob Nielsen (forfatter)

Jakob (eller Jacob) Nielsen (26. december 1830 i Lindum ved Hobro - 4. marts 1901 i Aarhus) var en dansk forfatter. 

1851 dimitteredes han fra Ranum Seminarium og var siden skolelærer i forskellige midtjyske landsbyer. 1867 udsendte han sin første bog Jysk Bondeliv af Knud Skytte, et mærke, han også altid brugte under sin følgende flittige produktion, hvoraf kan nævnes samlingerne Landsbyfolk, Fra Østjylland, Før og nu og de større fortællinger Ryddelars, Bedstemoster, Politik og Svogerskab. Det jyske almueliv, som han kendte til bunds, skildrer han både ædruelig og sympatetisk, ofte med et fordringsløst lune, og han vandt fortjent yndest blandt de klasser, hvorfra han henter sit stof.

Kilder 

 
 

Dansksprogede forfattere fra Danmark
Danskere i 1800-tallet
Jacob Nielsen

Jacob Nielsen henviser til blandt andre:

 Jacob Nielsen (1524-1571) – dansk præst
 Jacob Nielsen (død 1586) – dansk præst
 Jacob Nielsen (handelsmand) (1768-1822) – norsk handelsmand
 Jacob Nielsen (forfatter) (1830-1901) – dansk forfatter
 Jacob Nielsen (bogtrykker) (1841-1894) – dansk bogtrykker
 Jacob Nielsen (skuespiller) (1900-1979) – dansk skuespiller
 Jacob Nielsen (politiker) (1902-1978) – færøsk politiker
 Jacob Nielsen (cykelrytter) (født 1978) – dansk cykelrytter
 Jacob Nielsen (direktør) - dansk fodbolddirektør

Se også 

 Jakob Nielsen
Max Schornstein

Mordechai "Max" Schornstein (6. februar 1869 i i Tackau, Bøhmen – 1949) var en dansk overrabbiner.

Schornstein blev student i Breslau 1889, blev Dr. phil. 1893; Præst i Wagstadt 
1895-1900. Derefter i Bøhmen frem til 1905, ved Mosaisk Trossamfunds synagoge i København fra 1906, overrabbiner 1910-1919.   

Schornstein har udgivet Ed. Dillmanns reine Darstellung der Leibnizischen Monadenlehre, kritisch beleuchtet, (1893) og Ledetråd ved Undervisningen i den jødiske Religion (1909). 

Hans datter Meta Schornstein (1901-1982) blev gift med Marcus Melchior.

Efterkommere af Max Schornstein

Kilder 

 

Overrabbinere i Danmark
Danskere i 1800-tallet
Danskere i 1900-tallet
Faglitterære forfattere fra Tyskland
Faglitterære forfattere fra Danmark
Jøder fra Tyskland
St. John's College, University of British Columbia

St. John's College er ét af to kollegier ved University of British Columbia i Vancouver, Canada, det andet værende Green College, som er udelukkende forbeholdt kandidat- og Ph.d.-studerende, samt Postdocs og besøgende forskere. Kollegiet tilbyder en international og tværfaglig atmosfære med cirka 160 beboere fra over 40 lande.

Beligenhed
Kollegiet er beligende på den vestlige ende af UBC's kampus, som selv ligger i den vestlige ende af Vancouver, omgivet af hav og skove. Kollegiet ligger lige ved toppen af trapperne ned til stranden Wreck Beach.

Sociale og andre activiteter
Medlemskab af St. John's inkluderer mere end blot et sted at bo, da der er et aktivt socialt og academisk miljø, med adskillige udvalg og idrætshold. Beboerene bliver opfordres til at fremlægge deres forskning for deres naboer, både over middag og som en organiseret foredragsrække. 
Kollegiet har et professionelt køkken som serverer morgen- og aftens-mad fem dage om ugen. Den fælles spisning af måltider er en grundlæggende del af oplevelsen at bo i St. John's og er derfor obligatorisk. 

Der er adskillige udvalg, som omfatter blandt andet: akademisk udvalg, velgørenheds udvalg, socialt udvalg, kompost udvalg, idræt og udendørs udvalg, mm. Derudover ofrer nogle indbyggere undervisning til hinanden; hvilke klasser der tilbydes svinger afhængigt af de pågældende inbyggere, men har omfattet et kor, male-kursus, guitar undervisning, yoga timer, meditationstimer, samt alverdens sprog (inklusiv Dansk).

History 
St. John's College - UBC blev grundlagt af tidligere studerende af Saint John's University, Shanghai som blev lukket ned i 1952.

Kollegier
Vancouver
Tobias Lewenstein

Tobias Tuvia Lewenstein (26. november 1863 i Paramaribo, Nederlandsk Guyana – 1953 ved Montreux) var en overrabbiner, som virkede i Danmark, Holland og Schweiz.

Han var søn af Raw Mozes Moshe Juda Lewenstein (1829-1864) og Francisca Fransje Fradche Koetser (1839-?). Lewenstein var overrabbiner, først i Frisland og Haag og siden ved Mosaisk Trossamfunds synagoge i København 1. maj 1903 18. januar 1910. Han endte med at blive afskediget efter store kontroverser med menigheden om bl.a. blandede ægteskaber, som Lewenstein var indædt modstander af.

Siden blev han overrabiner i Zürich.

Han var gift med Flora Frumet Møller (10. november 1873 i Altona - 11. januar 1945 i Zürich), datter af Alexander Møller og Therese Telzche Heymann.

Kilder 
 Opslag hos Geni.com

Overrabbinere i Danmark
Danskere i 1900-tallet
Danskere i 1800-tallet
Jøder fra Danmark
Group Online

Group Online er en marketingvirksomhed med hovedkontor i Ballerup. Virksomheden blev dannet i  2020 ved en fusion mellem DanaWeb og Optimeo. Firmaet har 170 medarbejdere og omkring 12.000 kunder. Hovedaktiviteten er markedføring samt udvikling og drift af websider og webshops til andre virksomheder. Virksomheden har udviklet sit eget CMS (GOCMS), hvor hjemmesiderne tilknyttes.

I oktober 2019 købte kapitalfonden CataCap aktiemajoriteten i DanaWeb A/S og Optimeo, hvor virksomhederne fik en ny fælles identitet, og skiftede navn til Group Online.

Kunderne er små og mellemstore firmaer inden for forskellige brancher.

De 170 medarbejdere er fordelt på hovedkontoret i Ballerup samt lokalkontorerne i Aalborg, Aarhus og Odense. Selve produktionen og supporten af hjemmesiderne finder sted på hovedkontoret. Derudover har Group Online en videoafdeling, in-house, der laver video- og billedemateriale

DanaWeb og Optimeo

DanaWeb 
Virksomheden blev etableret i 2003 af Kenneth Stampe og Christian Trane Madsen, der frem til slutningen af 2019 stod for den daglige drift. Kunderne er små og mellemstore firmaer inden for forskellige brancher.

Optimeo 
Virksomheden blev etableret af brødrene Silas Ystrøm og Kuno Ystrøm. Optimeo har været blandt de hurtigst voksende online markedsføringsbureauer de seneste par år .

Referencer

Eksterne henvisninger 
 Officielt websted

Herlev
Etableret i 2003
It-virksomheder i Danmark
Abraham Wolff

Abraham Alexander Wolff  (født 29. april 1801 i Darmstadt, død 3. december 1891 i København) var en dansk overrabbiner. 

Wolff blev som 16-årig sendt hjemmefra for at fordybe sig i den jødiske tro først til rabbineren i Mainz og derefter til rabbineren Abraham Enoch Bing (1752-1841) i Würzburg. 1819 begyndte han sit studium ved universitetet i Würzburg, hovedsagelig i filosofi og teologi. Under studietiden vikarierede han for sin lærer som rabbiner. Han afsluttede sit universitetsstudium ved Justus Liebig-Universität Giessen 1821 med en eksamen med udmærkelse og en disputats om profeten Habakuk. Kort tid efter blev fick han rabbinerembedet i Giessen og 1826 udnævnte storhertugen Ludvig 1. af Hessen og ved Rhinen ham til overrabbiner i Øvre Hessen med sæde i Giessen. 

I 1827 døde den gamle overrabbiner i København Abraham Gedalia efter 36 år på posten og 1828 blev Wolff af Frederik 6. udnævnt til overrabbiner og præst ved Mosaisk Trossamfund i København og fik samtidig dansk indfødsret. Han begyndte i embedet 15. maj 1829.

Menighedens første synagoge, i Læderstræde, var blevet ødelagt under Københavns brand 1795, og siden da blev gudstjenesterne afholdt i private lejligheder og mindre sale hvor private samlede mindre kredse. Inden Wulffs ankomst havde menighedens ledelse skaffet en byggesum og allerede i 1799 købt en egnet byggeplads til en ny synagoge, men der manglede endnu et stort beløb, og dette lykkedes det Wullf på kort tid at samle blandt menighedens medlemmer. 12. april 1833 blev Københavns Synagoge i Krystalgade indviet. 

Wolff var var overrabbiner ved Mosaisk Trossamfunds synagoge i frem til sin død 1891.

Eksterne henvisninger 

Overrabbinere i Danmark
Jøder fra Tyskland
Danskere i 1800-tallet
Kommandører af Dannebrog
Tyskere i 1800-tallet
Personer i Dansk Biografisk Leksikon
Personer fra Darmstadt
Titulære professorer fra Danmark
Faglitterære forfattere fra Danmark
Faglitterære forfattere fra Tyskland
Marco Verratti

Marco Verratti (født 5. november 1992 i Pescara, Italien), er en italiensk fodboldspiller og midtbanespiller for Ligue 1 klubben Paris Saint Germain.

Eksterne henvisninger 

 

Fodboldspillere fra Italien
Fodboldspillere fra Paris Saint-Germain
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Gentile Bellini

Gentile Bellini (født ca. 1429, død 23. februar 1507 i Venedig) var en italiensk maler og bror til Giovanni Bellini.

Bellini var elev af faren, Jacopo Bellini, og uddannede sig videre i Padua under indflydelse fra sin svoger, Andrea Mantegna.  Et ungdomsværk er Maria med barnet og to stiftere hvor portrætterne  allerede antyder hans store anlæg for individuel karakteristik. Han kom  snart til ære og værdighed i Venedig, arbejdede fra 1474 på udsmykningen  af den store rådssal i Dogepaladset mod at beklæde mægler-stillingen ved Fondaco de’ Tedeschi -  en rettighed, der senere også tilfaldt broderen, Giovanni; hans berømte  billeder her (kampene mod Barbarossa) er ødelagte ved ildebrand. Et  andet vidnesbyrd om hans anseelse er hans sendelse (1479) til  Konstantinopel, idet Mehmed 2. havde bedt republikken om at sende ham en "stor" maler; Gentile blev hos sultanen et års tid og malede bl.a. dennes, i Layard-Samlingen bevarede profilbillede. Senere skildrede han i Scuola Grande di San Giovanni Evangelista  det "hellige Kors’ Under"; han giver her en livfuld skildring af  venetiansk liv på republikkens blomstringstid af stor kulturhistorisk  værd. Et af hans sidste værker er det kolossale, af broderen fuldførte  billede i Brera i Milano, Skt Marcus prædikende i Alexandria.  Så betydelig en kunstner Gentile end var, nåede han dog ikke ud over en  vis ubehjælpsomhed i de kunstneriske midler; en harmonisk kunstnerisk udfoldelse med fuldt herredømme over de tekniske midler var forbeholdt  den yngre broder.

Kilde 
 

Malere fra Italien
Renæssancemalere
Wisentgehege Springe

Wisentgehege Springe er en dyrepark fra 1928 ved byen Springe i Region Hannover, Tyskland.

Eksterne henvisninger 

 Officiel hjemmeside 

Dyreparker i Tyskland
DTU Sundhedsteknologi

DTU Sundhedsteknologi eller DTU Health Tech er et institut på Danmarks Tekniske Universitet (DTU).

DTU Sundhedsteknologi uddanner ingeniører og udvikler ny teknologi og løsninger.

Instituttet blev oprettet i januar 2019, og har samarbejde med sundhedssektoren, industrien, forskningsinstitutioner og andre sundhedsaktører.

DTU Sundhedsteknologi har identificeret seks områder, som definerer instituttet:
 Diagnostic Imaging
 Digital Health Lab
 Personalised Therapy
 Precision Diagnostics
 Sensory and Neural Technology
 Surgical Technology

DTU Sundhedsteknologi har et tværvidenskabeligt akademisk miljø med kompetencer inden for bl.a. fysik, kemi, biologi, matematik, og computervidenskab, der understøtter målet om at skabe teknologi, viden og innovation inden for sundhedsområdet.

Professor Jan Ardenkjær-Larsen er konstitueret direktør.

Instituttet holder til i Kongens Lyngby og på Risø. 

Grundlaget for DTU Sundhedsteknologi blev dannet i 1993 ved etableringen af Center for Biologisk Sekvensanalyse (CBS), der var et forskningscenter, der udførte grundforskning inden for bioinformatik og systembiologi. Søren Brunak var centerleder fra 1993 til 2015.

Eksterne kilder og henvisninger 
 DTU Sundhedsteknologis website

Referencer 

Danmarks Tekniske Universitet
Jølstravatnet

Jølstravatnet er en sø i Jølster kommune i Vestland fylke i Norge, og er en del af Jølstravassdraget . Søen begynder ved enden af søen Kjøsnesfjorden og byen Skei og har udløb ved byen Vassenden. Længden på vandet er ca. 20 km. Søen er drikkevandskilde for mange af indbyggerne i Jølster kommune.

Ud over til vandet som kommer fra Kjøsnesfjorden er der tilløb fra mange elve i fjeldene omkring. De største elve kommer dalene Årdal og Ålhusdalen på nordsiden og Myklebustdalen på sydsiden. Jølstavatnet er en af søerne som er med i konkurrencen Sunnfjord aurefiskefest.

Kraftudbygning 
Jølstravatnet er reguleret og bruges som magasin til kraftværket ved Stakaldefossen. Reguleringen styres fra 206,1 moh. til 207,35 moh. totalt 1,25 meter, hvilket giver et magasinvolumen på 50 millioner m³. Det planlægges at udnytte kapaciteten i søen endnu bedre ved en ny udbygning.

Veje og bebyggelser 
Europavej E39 følger nordsiden af søen fra Skei til Vassenden, på denne strækning ligger bebyggelserne Helgheim, Årdal, Ålhus og Svidal. Langs sydsiden går Fv 451 fra Vassenden til Kjøsnes, her ligger bebyggelserne Sandal, Myklebustdalen og Dvergsdal. Fra Kjøsnes til Skei går Riksvei 5.

Kilder og henvisninger 

Søer i Vestland
Aarhus Bykirke

Aarhus Bykirke er en valgmenighed, der blev stiftet i 2009 af en gruppe unge med tilknytning til Skt. Lukas Kirke i Aarhus. Siden 2013 har kirken haft kirkesal og kontorer i missionshuset Eben Ezer i Brammersgade, Aarhus C.

Kirken er kendetegnet ved en høj frivillighedsgrad, hvilket betyder, at gudstjenester og øvrige aktiviteter i vidt omfang bæres af frivillige kræfter. Foruden deltagelse i gudstjenestefællesskabet om søndagen mødes en stor del af kirkens medlemmer i mindre fællesskaber i løbet af ugen.

Aarhus Bykirke har ca. 400 voksne medlemmer (pr. september 2019). Kirkens stab udgøres af tre præster (Henrik Højlund, valgmenighedspræst, Daniel Søgaard Lind, valgmenighedspræst, og Emil Børty Nielsen, hjælpepræst), samt en menighedskoordinator og en frivillighedskoordinator, og dertil et væld af frivillige.

Kirken er en del af Evangelisk Luthersk Netværks menighedsnetværk og er som menighed tilknyttet Indre Mission.

Ekstern henvisning
 aarhusbykirke.dk
 Aarhus Bykirke hos KortTilKirken.dk

Valgmenigheder
Bykirke
Etableret i 2009
Wayne Siegel

Wayne Siegel (født 14. februar 1953 i Los Angeles, Californien) er en amerikansk komponist, der bor i Malling, Danmark.

Fra 1971 til 1974 studerede Siegel komposition og filosofi ved University of California, Santa Barbara. Efter tre år ved University of California besluttede han sig for at gøre sin Bachelor of Arts-grad færdig i Aarhus, hvor han studerede hos den anerkendte danske komponist Per Nørgård. I 1977 tog han kandidatgrad i komposition ved Det Jyske Musikkonservatorium.

I 1978 blev Siegel tildelt et tre-års stipendium til komposition fra Statens Kunstråd og arbejdede i de følgende år som freelance-komponist.

Efter to år som administrerende direktør for Vestjysk Symfoniorkester og det tilknyttede kammerensemble, Esbjergensemblet blev han i 1986 udnævnt til direktør for Dansk Institut for Elektronisk Musik (DIEM) i Aarhus. I 1994 ledte han den 19. "International Computer Music Conference" (ICMC) i Aarhus. Fra 1996 - 1998 var han leder af de to musikudvalg under Statens Kunstråd. I 2003 blev DIEM en del af Det Kongelige Danske Musikkonservatorium i Aarhus, og Siegel blev udnævnt til professor i elektronisk musik.

Siegels arbejde udviser indflydelse fra minimalismen (især det puls-baserede arbejde af Steve Reich), ligesom fra folkemusik, blues og rockmusik, som Frank Zappa.

Hans værker er blevet opført af Kronos Kvartetten, Evelyn Glennie, Harry Sparnaay, Singcircle og Safri Duo.

Blandt hans værker kan hans ambitiøse opera Livstegn fremhæves, med libretto skrevet af hans kone Elisabeth Siegel. Værket er skrevet til fire sangere, ni musikere og et antal computere, der styrer musik, computergrafik og livevideo.

Referencer

Eksterne henvisninger 
 waynesiegel.dk

Komponister fra USA
Personer i Kraks Blå Bog
Kunstnere på finansloven
Leitner

Leitner:
 
  (1912  1996)
 Karin Leitner (º  1972, Wien), en østrigsk fløjtenist
  (1800, Graz  1890, Graz)
  (1869  1957)
 
 (1864, Hajdúsámson  ?)
 
  (º  1977)
 
 
 , pseudonymet: Lukács Zoltán (1896, Nagyvárad  1945, KZ), en ungarsk forfatter, oversætter, redaktør af transsylvanske jødisk oprindelse

Referencer 

Tyske efternavne
Jødiske efternavne
Lett

Lett var et af Danmarks ældste advokatfirmaer, stiftet i 1869. Lett har afdelinger i København og Aarhus og beskæftiger i alt ca. 300 medarbejdere, hvoraf halvdelen er jurister. Lett er desuden medlem af Advokatsamfundet og underlagt dettes regler og tilsyn.

Historie 

Lett blev stiftet i 1869 af højesteretssagfører og politiker P.G.C. Jensen, og allerede dengang var firmaet et af Danmarks mest ansete og omfattende. I 1905 varetog firmaet det juridiske arbejde ved fusionen mellem Gl. Carlsberg og Ny Carlsberg. I 1913 bistod Lett med at etablere Shell i Danmark og i 1919 blev Lett udnævnt til juridisk konsulent og sagfører for DSB, som lige siden været kunde hos Lett.

I 1932 blev højesteretsadvokat Kristian Steglich-Petersen udpeget af den daværende regering Thorvald Stauning II, til at føre Danmarks sag mod Norge som advokat ved Den Internationale Domstol i Haag; en sag der blev anlagt, fordi Norge havde okkuperet dele af Østgrønland. Danmark vandt sagen.

I 2005 hed firmaet 'Lett, Vilstrup og Partnere', men fusionerede med 'Lett & Co.' og omdøbtes i samme ombæring til Lett. Ved fusionen blev Lett desuden et af Danmarks største advokatfirmaer. I 2007 førte Lett den meget omtalte ATP-sag, der medførte, at mindretalsaktionærer ikke kan tvinges til at sælge deres aktier.

1. januar 2013 omdannes Lett fra interessentskab til partnerselskab og ændrer navn fra Lett Advokatfirma til Lett Advokatpartnerselskab.

Den 31. marts 2017 blev det meldt ud, at Lett fusionerer med DLA Piper i slutningen af maj 2017.

Noter 

Advokatvirksomheder i Danmark
Etableret i 1869
Tidligere virksomheder i København
Tidligere virksomheder i Aarhus
Othar Müller

Christopher Høegh Othar Müller (Møller) (23. november 1823 i Aarhus – 14. juli 1911 på Juellund) var en dansk proprietær og maler.

Han var søn af premierløjtnant, senere generalmajor Gotthold Müller og Marie Caroline Ferdinandine Augusta von Gähler, var ritmester og blev 1861 ejer af proprietærgården Lundberg i Ørum Sogn ved Randers, som han senere solgte.

Han ægtede 27. september 1857 i Gjesing ved Randers Marie Sophie Pind (4. februar 1840 på Løvenholm - 5. marts 1866 på Lundberg ved Randers), datter af proprietær Christen Pind og Laura Faith. 

Han har udført portrætter af sine slægtninge, forældrene, hustruen og søsteren, kammerherreinde Elise Bodenhoff (gift med Emil Bodenhoff), fru Marie Sophie Baadsgaard, født Faith (1858) og af maleren Nicolai Habbe. 

Han er begravet på Vollerslev Kirkegård ved Køge.

Kilder 
 

Malere fra Danmark
Portrætmalere
Danskere i 1800-tallet
Proprietærer fra Danmark
Kavaleriofficerer fra Danmark
Charlotte Madsen

Charlotte Madsen (født 18. april 1990 i Bækmarksbro) er en dansk filminstruktør.

Udvalgt filmografi 
 Søde lille du (2010)
 Kufferten (2012)
 Sammen hver for sig (2013)

Eksterne henvisninger 

 

Kvindelige filminstruktører fra Danmark
Peter Schmidt Mikkelsen

Peter Schmidt Mikkelsen (født 22. april 1954 i Herborg i Vestjylland) er en dansk forfatter og tidligere medlem af Slædepatruljen Sirius (1977-1979). Har siden 1980'erne ledet og gennemført adskillige ekspeditioner i Grønlands Nationalpark. I 1991 var han medstifter af Nordøstgrønlandsk Kompagni 'Nanok' og siden 1999 direktør for Nanok. Han er desuden stifter og indehaver af bogforlaget Xsirius Books. 

Efter 25 år i dansk erhvervsliv valgte Peter Schmidt Mikkelsen i 2009 at koncentrere sig om det arktiske på fuld tid. Han har siden været tilknyttet en række arktiske forskningscentre og initiativer, bl.a. Arctic Research Centre (ARC), Grønlands Naturinstitut, Arctic Science Partnership, Isaaffik Arctic Gateway samt Greenland Integrated Observing System (GIOS). I årene 2009-2014 var han som souschef med til at opbygge Grønlands Klimaforskningscenter under hvilken periode, han var bosat i Nuuk.
Mikkelsen blev i 2021 valgt som den første ikke-britiske formand for The Arctic Club.

Bibliografi 
 Nordøstgrønland 1908-60 - fangstmandsperioden. Dansk Polarcenter 1994
 Sirius gennem 50 år (red). Aschehoug 2000
 One Thousand Days with Sirius. Steading Workshop 2005
 Twin Otter - flyvning og rejser i Grønland. Aschehoug 2006
 Northeast Greenland 1908-60 - The Trapper Era. Scott Polar Research Institute 2008
Desuden diverse selvbiografier mv. på eget enkeltmandsforlag Xsirius.

Referencer

Eksterne kilder og henvisninger 
 Peter Schmidt Mikkelsens hjemmeside

Faglitterære forfattere fra Danmark
Frederik Christian Schack

Frederik Christian greve Schack (født 27. juli 1736 på Schackenborg, død 3. juni 1790 på Giesegård) var en dansk godsejer, far til Knud Bille Schack.

Han var søn af gehejmeråd Otto Didrik lensgreve Schack (1710-1741) til Grevskabet Schackenborg og Anna Ernestine Frederikke født Gabel. Han gik 1748-51 på det ridderlige akademi i Sorø. 18. oktober 1749 fik han patent som greve, blev 1751 udnævnt til kammerjunker og 1767 til kammerherre; efter sin farmoders, Anna Sophie grevinde Schack født Rantzaus, testamentariske disposition arvede han godserne Giesegård, Ottestrup, Spanager og Juellund samt Gram og Nybøl i Slesvig, der 1776 blev oprettede til stamhus. Schack, der 1778 havde fået Det hvide Bånd, døde på Giesegård 3. juni 1790.

Han ægtede 1. gang 16. marts 1764 i Christiansborg Slotskirke hofdame hos dronning Juliane Marie, Birgitte Maria von Krogh (1740-1765), datter af general Georg Frederik von Krogh; 2. gang 10. april 1767 Ida Skeel Bille (15. september 1741 - 21. november 1804), datter af etatsråd Knud Bille til Stenalt, hvilken gård Schack arvede 1787, men samme år overdrog til sin søn.

Kilder 
  Biografi af C.E.A. Schøller
 Danmarks Adels Aarbog 1932.

Personer i Dansk Biografisk Leksikon
Frederik Christian
Grever fra Danmark
Kammerherrer fra Danmark
Riddere af Dannebrog (1671-1808)
Danskere i 1700-tallet
Godsejere fra Danmark
Artikler fra 1. udgave af Dansk biografisk leksikon
Birgitte Maria von Krogh

Birgitte Maria von Krogh, gift grevinde Schack (25. januar 1740 – 27. november 1765 i København) var en dansk hofdame.

Hun var datter af general Georg Frederik von Krogh og 	Hedvig Auguste Brügmann. 16. marts 1764 ægtede hun i Christiansborg Slotskirke grev Frederik Christian Schack. 1764 blev hun dame de l'union parfaite og 1766 hofdame hos dronning Juliane Marie. Hun døde i barselseng og er begravet i Holmens Kirke.

Kilder 
 Danmarks Adels Aarbog 1932.

Grevinder fra Danmark
Hofdamer fra Danmark
Birgitte Maria
Slægten Schack
Modtagere af l'union parfaite
Danskere i 1700-tallet
Olaus Mynster

Niels Olaus Mynster (25. juni 1858 i Vordingborg – 25. juni 1923 i København) var en dansk arkitekt og murermester.

Hans forældre var adjunkt, senere sognepræst og provst Ole Frederik Hieronymus Mynster og Louise Sophie Marie født Rüdinger. Mynster blev født i Vordingborg, hvor faderen dengang var lærer ved real­skolen. Han tilbragte sin tidlige barndom i Vendsyssel, gik i skole i Randers og blev efter sin konfirmation sat i murerlære i Odense. Fra denne bys tekniske skole dimitteredes han til Kunst­akademiet og gennemgik dets skoler fra oktober 1880 til den 27. maj 1885, da han fik afgangsbevis som arkitekt.

Han var derefter konduktør under J.E. Gnudtzmann, og foretog i 1886 en udenlandsrejse med det formål for øje at gå over i håndværket, hvorfor han også efter hjemkomsten tog borgerskab 1887 som murermester og slutter sig således til kredsen af de håndværkere, der ved en fyldig kunstnerisk uddannelse med større nytte arbejdede hånd i hånd med kunstnerne. Som murermester har han medvirket ved flere større bygninger af betydning, således Magasin du Nord, Københavns Rådhus (sammen med H.O. Rasmussen) og Centralpostbygningen.

Mynster har selv tegnet husene Åboulevard 48 i røde mursten med hjørnekarnapper med præg af italiensk renæssance (både vinduer og tag nu ændret) samt Bårse Præstegård, begge opført 1888. 

Han blev gift 6. juni 1889 i København med Ellen Mette Christine Oxelberg (11. juni 1865 i København - ?), datter af snedkermester Ferdinand Daniel Gotlieb Oxelberg og Anna Hansen. 

Han er begravet på Assistens Kirkegård.

Kilder

Eksterne henvisninger 
 

Arkitekter fra Danmark
Murere fra Danmark
Personer fra Vordingborg
Danskere i 1800-tallet
Danskere i 1900-tallet
Olaus